
****

**ข้อบังคับมหาวิทยาลัยธรรมศาสตร์**

**ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ (ฉบับที่ ๑๐) พ.ศ. ๒๕๖๗**

โดยที่เป็นการสมควรแก้ไขเพิ่มเติมข้อบังคับมหาวิทยาลัยธรรมศาสตร์ว่าด้วยการจัดตั้ง  
และการแบ่งส่วนงานของมหาวิทยาลัยธรรมศาสตร์

อาศัยอำนาจตามความในมาตรา ๒๓ ประกอบมาตรา ๙ วรรคสาม แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ และสภามหาวิทยาลัยในการประชุมครั้งที่ ๕/๒๕๖๗ เมื่อวันที่   
๒๘ พฤษภาคม ๒๕๖๗ ออกข้อบังคับไว้ ดังต่อไปนี้

**ข้อ ๑** ข้อบังคับนี้เรียกว่า “ข้อบังคับมหาวิทยาลัยธรรมศาสตร์ว่าด้วยการจัดตั้งและ  
การแบ่งส่วนงานของมหาวิทยาลัยธรรมศาสตร์ (ฉบับที่ ๑๐) พ.ศ. ๒๕๖๗”

**ข้อ ๒** ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

**ข้อ ๓** ให้เพิ่มความต่อไปนี้เป็น (ค/๑) ของข้อ ๔ ของข้อบังคับมหาวิทยาลัยธรรมศาสตร์  
ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙

“(ค/๑) สำนักงานที่มีหน้าที่หลักด้านการสนับสนุนการบริหารมหาวิทยาลัย จัดการศึกษา   
ทำการวิจัย นำผลงานวิจัยไปใช้ประโยชน์ และให้บริการวิชาการ

(ก) สำนักงานบริหารศูนย์ลำปาง ประกอบด้วยส่วนงาน ดังต่อไปนี้

(๑) กองบริหารศูนย์ลำปาง

(๒) ศูนย์บริหารวิชาการ

(๓) ศูนย์วิจัยและการบริการวิชาการแห่งมหาวิทยาลัยธรรมศาสตร์   
(ศูนย์ลำปาง)”

**ข้อ ๔** ให้ยกเลิกความในข้อ ๙ (๓) ของข้อบังคับมหาวิทยาลัยธรรมศาสตร์ว่าด้วยการจัดตั้ง  
และการแบ่งส่วนงานของมหาวิทยาลัยธรรมศาสตร์ พ.ศ. ๒๕๕๙

ประกาศ ณ วันที่ ๒๕ มิถุนายน พ.ศ. ๒๕๖๗

(ศาสตราจารย์สุรพล นิติไกรพจน์)

นายกสภามหาวิทยาลัย